Lav et referat af nedenstående tekst:

Tekst:
Der kan komme til at lyde flere musikalske toner fra tre nordjyske spillesteder, end det oprindeligt var planen. Det er en realitet, efter at spillesteder i Jammerbugt, Vesthimmerlands og Rebild Kommune har fået del i en statslig støttepulje. Stubhuset i Støvring har sammen med Musikhuset Alfa i Aars og Kultur- og Erhvervscenter Jammerbugt i Aabybro dannet netværket "Den Rytmiske Limfjordsforbindelse", og netværket er blevet tildelt en halv million kroner af Statens Kunstfond til at udvikle det rytmiske musikliv i de tre kommuner, hvor spillestederne ligger. - Pengene skal bruges til at løfte den rytmiske musik. Vi vil gerne have et bredere og mere varieret koncertudbud til mange flere mennesker, siger musikchef Helle Jørgensen fra Stubhuset i Støvring. - Det kunne være nogle mere smalle genrer som jazz, eller det kunne være nye musikere og bands, som folk ikke har mødt endnu, men som vi gerne vil få folk til at lytte til, siger hun. Søger flere penge Den halve million, "Den Rytmiske Limfjordsforbindelse" er blevet tildelt, skal bruges inden årsskiftet, så der vil blive skruet op for aktivitetsniveauet på de tre spillesteder i løbet af sommeren og efteråret. I efteråret er der en ny ansøgningsrunde, hvor spillestederne søger om at blive støttet økonomisk over en tre-årig periode. Her håber "Den Rytmiske Limfjordsforbindelse" igen på støtte. - Det vil være fantastisk, fordi så har vi mere arbejdsro og mindre pres på. Man vil kunne opbygge mere over en længere periode, siger Helle Jørgensen.

Referat:
Et nordjysk netværk af spillesteder har fået tilskud til at udvikle den rytmiske musik i regionen.